এম্বেডেড ডিজাইন ক্লাস থেকে বের হলাম। মাথা কিছুটা গরম। দুইটি প্রোজেক্ট মাইক্রোচিপ দিয়ে।একটি চলছে, আরেকটি আজ থেকে শুরু। দ্বাদশ সপ্তাহে একটির ডেমো; অন্যটি চতুর্দশ সপ্তাহে। মাইক্রোচিপের খেলা দেখতে বড়ই মজার। কিন্তু এর মাথায় জ্ঞান ভরে দিতে মানে প্রোগ্রাম করাই ঝামেলার। প্রোগ্রাম ছাড়া তো আবার এর মেমোরি কাঁঠাল পাতা ভক্ষণকারীর মতই। মিঃ রডনি বলে বলে যাচ্ছেন- ওয়াও দিস ইজ কুল ম্যান, দিস ইজ ডেম সিম্পল। যতই বলেন না কেন- উনার মূল্যায়ন বড়ই কঠিন। ডিজিটাল হিসেব। সব ঠিক হলে ১(পূর্ণ মান), সমস্যা হলে ০, এন্ড সি ইউ নেক্সট সেম। কুল  হিসেব। মাথার মাঝে আইডিয়া আর আইডিয়া। দুই বাংলাদেশী আর এক চায়নিজ নিয়ে আমাদের গ্রুপ। চায়নিজ ব্যাটারে দিয়ে কিছুটা ভরসা। আশাকরি- শীঘ্রই সার্কিট আকারে সব বাস্তবায়ন হয়ে যাবে। বাট নট ডেম সিম্পল।